เป็นก้อนเนื้อในปากตัดออกแล้วมันก็งอกใหม่
สวัสดีค่ะ อาการมีก้อนเนื้อที่ปากบริเวณด้านในดังกล่าวมานั้น อาจจะเป็นก้อนมาจาก ก้อนเนื้อที่อาจจะเป็นเนื้อดีหรือเนื้อร้าย ถ้าเป็นก้อนเนื้อร้ายมักจะขยายขนาดใหญ่ขึ้นเรื่อยๆ อาจจะไม่เจ็บ มักสัมพันธ์กับประวัติการสูบบุหรี่จัด หรือการติดเชื้อไวรัสกลุ่ม HPV ได้ สาเหตุอื่นๆเช่น ก้อนจากน้ำลายในช่องปากเกิดรอยฉีกขาดเล็กๆ ทำให้ต่อมน้ำลายรั่ว เกิดเป็นตุ่มในปากได้ มักจะไม่ค่อยหายเอง ต้องตัดออก ก้อนจากการติดเชื้อราหรือเชื้อแบคทีเรียอื่นๆในช่องปาก เป็นต้นหากเคยตัดออกแล้วงอกใหม่ดังกล่าวมานั้น ควรแจ้งแพทย์ที่ดูแลให้ทราบ เพื่ออาจต้องตัดชิ้นเนื้อซ้ำดูว่ายังเป็นเรื่องเดียวกับครั้งก่อนหรือไม่ การตัดชิ้นเนื้อนอกจากจะเป็นการรักษายังช่วยในการวินิจฉัยที่แน่นอนได้ค่ะในระหว่างนี้ไม่ไปบีบหรือกดบริเวณที่เป็น ทำความสะอาดภายในช่องปากได้วันละ 2 ครั้งตามปกติ